Решение на Общия съд от 6 септември 2023 г. — Adega Ponte da Boga/EUIPO — Viñedos y Bodegas Dominio de Tares (P3 DOMINIO DE TARES)
(Дело T-107/22)1
(Марка на Европейския съюз — Производство по обявяване на недействителност — Фигуративна марка на Европейския съюз P3 DOMINIO DE TARES — По-ранна фигуративна национална марка P PONTE DA BOGA — Относително основание за недействителност — Липса на вероятност от объркване — Член 8, параграф 1, буква б) от Регламент (ЕО) № 207/2009 [впоследствие член 8, параграф 1, буква б) от Регламент (ЕС) 2017/1001)
Език на производството: испански
Страни
Жалбоподател: Adega Ponte da Boga, SL (Уренсе, Испания) (представители: C. Sueiras Villalobos и I. Pascual de Quinto Santos-Suárez, адвокати)
Ответник: Служба на Европейския съюз за интелектуална собственост (представители: D. Gája и J. Crespo Carrillo)
Друга страна в производството пред апелативния състав на EUIPO, встъпила в производството пред Общия съд: Viñedos y Bodegas Dominio de Tares, SA (Сан Роман де Бембибре, Испания) (представители: V. Valero Piña, P. Olivos Reyes, A. González López-Menchero и C. López Riesco, адвокати)
Предмет
С жалбата си, подадена на основание член 263 ДФЕС, жалбоподателят иска отмяната на решението на първи апелативен състав на Службата на Европейския съюз за интелектуална собственост (EUIPO) от 3 декември 2021 г. (преписка R 479/2021-1).
Диспозитив
Отхвърля жалбата.
Осъжда Adega Ponte da Boga, SL да понесе съдебните разноски.
____________
1     ОВ C 165, 19.4.2022 г.